pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมเป็นประธานประชุมติดตามความพร้อมการเป็นเจ้าภาพจัดประชุมผู้นำเอเปค ส.ค. นี้ถึงคิว 2 ประชุมสำคัญด้านท่องเที่ยวและสาธารณสุข
วันอาทิตย์ที่ 7 สิงหาคม 2565
นายกรัฐมนตรีเตรียมเป็นประธานประชุมติดตามความพร้อมการเป็นเจ้าภาพจัดประชุมผู้นําเอเปค ส.ค. นี้ถึงคิว 2 ประชุมสําคัญด้านท่องเที่ยวและสาธารณสุข
นายกรัฐมนตรีเตรียมเป็นประธานประชุมติดตามความพร้อมการเป็นเจ้าภาพจัดประชุมผู้นําเอเปค ส.ค. นี้ถึงคิว 2 ประชุมสําคัญด้านท่องเที่ยวและสาธารณสุข เจ้าหน้าที่จาก 21 เขตเศรษฐกิจเข้าร่วมหลายร้อยคน เชิญชวนคนไทยร่วมเป็นเจ้าบ้านให้การต้อนรับสร้างความประทับใจ
วันที่ 7 ส.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันพรุ่งนี้(8 ส.ค.) พล.อ.ประยุทธ์ จันทร์โอชา นายกรัฐมนตรีและรมว.กลาโหม จะเป็นประธานการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 2/2565 ผ่านระบบวิดีโอคอนเฟอเรนซ์ เพื่อติดตามการเตรียมการของคณะอนุกรรมการแต่ละชุดเพื่อรับการประชุมผู้นําเขตเศรษฐกิจเอเปค ซึ่งจะมีขึ้นระหว่างวันที่ 18-19 พ.ย. 2565 ที่กรุงเทพมหานคร รวมถึงแผนงานการประชุมที่เกี่ยวข้องที่จะเกิดขึ้นก่อนการประชุมระดับผู้นํา
พร้อมกันนี้ หน่วยงานต่างๆ ซึ่งดําเนินการเป็นเจ้าภาพจัดการประชุมระดับรัฐมนตรีและเจ้าหน้าที่อาวุโสเอเปคไปในช่วงที่ผ่านมาจะได้รายงานผลการประชุมพร้อมประเด็นที่จะนําเสนอสู่ที่ประชุมผู้นําในช่วงเดือน พ.ย.
สําหรับเดือน ส.ค. นี้ ประเทศไทยมีกําหนดเป็นเจ้าภาพการจัดประชุมที่เกี่ยวข้องสําคัญ 2 การประชุม ซึ่งจะมีเจ้าหน้าที่จากทั้ง 21 เขตเศรษฐกิจเข้าร่วมในแต่ละการประชุมหลายร้อยคน ได้แก่ การประชุมรัฐมนตรีท่องเที่ยวเอเปคและการประชุมที่เกี่ยวข้อง ระหว่างวันที่ 14-20 ส.ค. ซึ่งกระทรวงการท่องเที่ยวและกีฬาเป็นหน่วยงานเจ้าภาพ และการประชุมระดับสูงว่าด้วยสาธารณสุขและเศรษฐกิจ ระหว่างวันที่ 22-26 ส.ค. ที่กระทรวงสาธารณสุขเป็นหน่วยงานเจ้าภาพ โดยทั้ง 2 การประชุมจัดขึ้นที่กรุงเทพมหานคร
น.ส.ไตรศุลี กล่าวว่า ประเทศไทยเป็นเจ้าภาพจัดการประชุมเอเปค ปี พ.ศ. 2565 โดยกําหนดหัวข้อหลักการเป็นเจ้าภาพคือ “เปิดกว้าง สร้างสัมพันธ์ เชื่อมโยงกัน สู่สมดุล” หรือ Open. Connect. Balance. มีประเด็นสําคัญ คือ ส่งเสริมการเจริญเติบโตที่ยั่งยืนและครอบคลุม อํานวยความสะดวกการค้าและการลงทุน และ การฟื้นฟูจากผลกระทบของโควิด โดยนําแนวคิดเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว มาใช้เพื่อบูรณาการแนวทางการพัฒนาแต่ละด้านเข้าด้วยกัน
“ในห้วงเวลาที่ประเทศไทยเป็นเจ้าภาพการจัดประชุมเอเปคและประชุมที่เกี่ยวข้องในปี 2565 รัฐบาลขอเชิญชวนให้คนไทยทุกคนตลอดจนผู้ประกอบการธุรกิจทุกภาคส่วนร่วมกันเป็นเจ้าบ้านที่ดี ต้อนรับผู้เข้าร่วมประชุมตลอดจนสื่อมวลชนจากทั่วโลกที่เดินทางมาทําข่าวการประชุมเพื่อสร้างความประทับใจและนําเรื่องราวของประเทศไทยไปเผยแพร่ ให้การเป็นเจ้าภาพเอเปคในครั้งนี้เกิดประโยชน์กับประเทศไทยทั้งทางตรงและทางอ้อมมากที่สุด”น.ส.ไตรศุลี กล่าว
รัฐบาลไทย-ข่าวทำเนียบรัฐบาล-​ "ปลัดกระทรวงกลาโหมนำกำลังพลจิตอาสา จัดกิจกรรม "เราทำความ ดี ด้วยหัวใจ" บริเวณชุมชนโดยรอบศาลาว่าการกลาโหม"
วันพุธที่ 24 พฤศจิกายน 2564
​ "ปลัดกระทรวงกลาโหมนํากําลังพลจิตอาสา จัดกิจกรรม "เราทําความ ดี ด้วยหัวใจ" บริเวณชุมชนโดยรอบศาลาว่าการกลาโหม"
ในวันอังคารที่ ๒๓ พฤศจิกายน ๒๕๖๔ เวลา ๐๙.๐๐ น. พลเอก วรเกียรติ รัตนานนท์ ปลัดกระทรวงกลาโหม นํากําลังพลจิตอาสาของสํานักงานปลัดกระทรวงกลาโหม ร่วมกิจกรรมโครงการจิตอาสาพัฒนา "เราทําความ ดี ด้วยหัวใจ"
กิจกรรมทําความสะอาด และ ปรับปรุงภูมิทัศน์ชุมชนสามแพร่ง คลองคูเมืองเดิม และ สวนสราญรมย์ ร่วมกับส่วนราชการต่างๆ และประชาชน
รายละเอียดการจัดกิจกรรมประกอบด้วย การทําความสะอาด เก็บขยะ ฉีดล้างรางระบายน้ําและท่อระบายน้ําและมอบของให้ผู้ป่วยติดเตียงในชุมชนสามแพร่ง
สําหรับการดําเนินกิจกรรมในครั้งนี้ถือเป็นการเสริมสร้างความสัมพันธ์อันดี ระหว่างทหารกับประชาชนในการช่วยเหลือและพัฒนาชุมชนให้มีความสะอาด สงบ ปลอดภัย น่าอยู่อาศัย เพื่อสุขอนามัยที่ดีของประชาชนในพื้นที่โดยรอบ
#จิตอาสา
#สํานักงานปลัดกระทรวงกลาโหม
#เราทําความดีด้วยหัวใจ
รัฐบาลไทย-ข่าวทำเนียบรัฐบาล-ภูเก็ตวาง 5 มาตรการรองรับ Phuket Sandbox
วันเสาร์ที่ 26 มิถุนายน 2564
ภูเก็ตวาง 5 มาตรการรองรับ Phuket Sandbox
ภูเก็ตวาง 5 มาตรการด้านสาธารณสุข รองรับ Phuket Sandbox จัดสมดุลระบบเศรษฐกิจและสุขภาพควบคู่กัน เป็นพื้นที่นําร่อง เปิดประเทศตามนโยบายรัฐบาล
นายแพทย์พิทักษ์พล บุณยมาลิกผู้ตรวจราชการกระทรวงสาธารณสุข เขตสุขภาพที่11ให้สัมภาษณ์ว่า สํานักงานสาธารณสุขจังหวัดภูเก็ตได้เตรียมวางระบบเพื่อจัดทําPhuket Sandboxวันที่1กรกฎาคมนี้ตามที่รัฐบาลกําหนด โดยได้กําหนดมาตรการสาธารณสุข5ด้านเพื่อป้องกันการแพร่ระบาด และผลกระทบต่อสุขภาพของคนภูเก็ต ให้เกิดความสมดุลสามารถขับเคลื่อนด้านสุขภาพและเศรษฐกิจควบคู่กันไป และเพื่อเป็นพื้นที่นําร่อง ในการเปิดประเทศภายใน120วัน ตามนโยบายรัฐบาล มาตรการที่1การสร้างภูมิคุ้มกันหมู่ ให้กับประชาชนโดยรัฐบาลและกระทรวงสาธารณสุขได้จัดสรรวัคซีนเพื่อฉีดให้กับประชาชนชาวภูเก็ตที่มีอยู่ประมาณ540,000คน รวมถึงประชากรแฝง กลุ่มแรงงานที่อพยพเข้ามาทํางาน ทั้งถูกกฎหมายและไม่ถูกกฎหมาย ขณะนี้ภูเก็ตได้ฉีดวัคซีนเข็มที่1ทั้งซิโนแวคและแอสตร้าเซนเนก้าไปแล้วประมาณร้อยละ65ของประชากรซึ่งภายในสิ้นเดือนมิถุนายนจะฉีดได้ตามเป้าหมายคือร้อยละ70ซึ่งเป็นเป้าหมายเบื้องต้นก่อนเปิดเมือง มาตรการที่2การคัดกรองผู้ที่มาจากต่างจังหวัดและพื้นที่เสี่ยงทั้งด่านอากาศ ด่านบก และด่านท่าเรือ โดยกระทรวงสาธารณสุขร่วมกับฝ่ายความมั่นคง ซึ่งผู้เดินทางเข้า จ.ภูเก็ต จะต้องได้รับวัคซีนครบ2เข็มหรือมีผลตรวจคัดกรองโควิด19ในเวลา72ชั่วโมง ซึ่งอาจปรับเปลี่ยนได้ตามสถานการณ์การแพร่ระบาดของประเทศหรือขึ้นอยู่กับคณะกรรมการโรคติดต่อจังหวัด เพื่อป้องกันการเล็ดลอดของเชื้อเข้ามาในจังหวัดภูเก็ต
มาตรการที่3การเฝ้าระวังเชิงรุกในกลุ่มเสี่ยงและชุมชนเสี่ยง โดยเฉพาะชุมชนที่มีผู้ได้รับวัคซีนน้อยกว่าเกณฑ์ เช่น ในโรงเรียน ซึ่ง จ.ภูเก็ต มีโรงเรียนจํานวน12โรง มีขนาดตั้งแต่500ถึง2,000กว่าคน สํานักงานสาธารณสุขจังหวัดได้คัดกรองในระบบSentinel Surveillanceสุ่มตรวจต่อเนื่องอย่างน้อยสัปดาห์ละ1ครั้ง สําหรับในโรงงานอุตสาหกรรมได้ฉีดวัคซีนให้กับพนักงานป้องกันการติดเชื้อเป็นกลุ่มก้อนใหญ่ มาตรการที่4มีความพร้อมด้านห้องปฏิบัติการเพื่อตรวจนักท่องเที่ยวต่างชาติที่ได้รับวัคซีนตามเงื่อนไขหรือมีผลตรวจเชื้อโควิด19เป็นเวลา72ชั่วโมง ที่เดินทางมาถึงประเทศไทยแล้วยังคงต้องตรวจหาเชื้อซ้ําอีก3ครั้ง คือวันแรกที่เดินทางมาถึง วันที่3 - 5และวันที่13-14ห้องปฏิบัติการสามารถตรวจหาเชื้อได้ประมาณวันละ1,500ตัวอย่าง และจะประสานกับเอกชนเพิ่มปริมาณตรวจหาเชื้อ สามารถตรวจได้ถึงวันละ3,000คน
นอกจากกรมวิทยาศาสตร์การแพทย์จะช่วยสนับสนุนในด้านเทคนิคในการตรวจหาเชื้อกลายพันธุ์ ได้ภายใน24ชั่วโมงมาตรการที่5ด้านการรักษาพยาบาล เตรียมเตียงและห้องICUรองรับผู้ป่วยประสิทธิภาพสูงเทียบเท่าโรงพยาบาลขนาดใหญ่จํานวน24เตียง และCohort ICUเพื่อรองรับผู้ป่วยโควิด19ที่มีอาการได้มากกว่า4,000รายและมีความพร้อมในการจัดตั้งโรงพยาบาลสนามได้ภายใน48ชั่วโมง
*************************************26 มิถุนายน 2564
รัฐบาลไทย-ข่าวทำเนียบรัฐบาล-ผู้ตรวจฯ เดชา เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564
วันศุกร์ที่ 8 ตุลาคม 2564
ผู้ตรวจฯ เดชา เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564
การประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564 ผ่านระบบ ZOOM Meeting
ผู้ตรวจฯ เดชา เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564
วันนี้ (8 ตุลาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม Crisis Management Center (CMC) ครั้งที่ 2/2564 เพื่อรับทราบ รายงานผลกระทบสถานการณ์การแพร่ระบาดของโรคโควิด-19 ในสถานประกอบกิจการโรงงาน และผลกระทบของสถานการณ์ความเสียหายจากอุทกภัยที่เกิดจากพายุโซนร้อน รวมถึงการหารือถึงแนวทางการช่วยเหลือฟื้นฟูสถานประกอบกิจการโรงงานที่ได้รับผลกระทบจากสถานการณ์ดังกล่าว โดยมี นายสมชัย เอมบํารุง ผู้อํานวยการกองกฎหมาย นางสาวสุนีย์ โสภณ ผู้อํานวยการกองบริหารทรัพยากรบุคคล นางรวีวรรณ อุตรนคร ผู้อํานวยการกองกลาง พร้อมด้วยผู้บริหารจากหน่วยงานที่เกี่ยวข้อง เข้าร่วมประชุม ผ่านระบบ ZOOM Meeting ณ ห้องประชุม อก.3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-SME D Bank ช่วยลูกค้าได้รับผลกระทบเหตุระเบิด-เพลิงไหม้โรงงานย่านกิ่งแก้ว ออกมาตรการด่วนพักชำระหนี้เงินต้นและดอกเบี้ย 6 เดือน คู่เติมทุนเสริมสภาพคล่อง
วันอังคารที่ 6 กรกฎาคม 2564
SME D Bank ช่วยลูกค้าได้รับผลกระทบเหตุระเบิด-เพลิงไหม้โรงงานย่านกิ่งแก้ว ออกมาตรการด่วนพักชําระหนี้เงินต้นและดอกเบี้ย 6 เดือน คู่เติมทุนเสริมสภาพคล่อง
SME D Bank ออกมาตรการเร่งด่วนช่วยเหลือลูกค้าได้รับผลกระทบจากเหตุระเบิด-เพลิงไหม้โรงงานย่านกิ่งแก้ว สําหรับกลุ่มได้รับผลกระทบทางตรง พักชําระหนี้เงินต้นและดอกเบี้ย นาน 6 เดือน  และกลุ่มได้รับผลกระทบทางอ้อม พักชําระหนี้เงินต้นและดอกเบี้ย นาน 3 เดือน
SME D Bank ออกมาตรการเร่งด่วนช่วยเหลือลูกค้าได้รับผลกระทบจากเหตุระเบิด-เพลิงไหม้โรงงานย่านกิ่งแก้ว สําหรับกลุ่มได้รับผลกระทบทางตรง พักชําระหนี้เงินต้นและดอกเบี้ย นาน 6 เดือน และกลุ่มได้รับผลกระทบทางอ้อม พักชําระหนี้เงินต้นและดอกเบี้ย นาน 3 เดือน ควบคู่เติมทุนเสริมสภาพคล่อง เพื่อสํารองเป็นค่าใช้จ่าย
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า จากเหตุระเบิดและเพลิงไหม้ในโรงงานผลิตเม็ดโฟมพลาสติก ซอยกิ่งแก้ว 21 ตําบลบางพลีใหญ่ อําเภอบางพลี จังหวัดสมุทรปราการ เมื่อช่วงเช้าวานนี้ (5 กรกฎาคม 2564) ส่งผลกระทบให้สถานประกอบการของผู้ประกอบการเอสเอ็มอีในพื้นที่ดังกล่าว และใกล้เคียง ได้รับความเสียหาย ไม่สามารถดําเนินธุรกิจได้ชั่วคราว SME D Bank ในฐานะสถาบันการเงินของรัฐเพื่อเอสเอ็มอีไทย มีความห่วงใยลูกค้าผู้ประกอบการเอสเอ็มอีอย่างยิ่ง จึงได้ออกมาตรการช่วยเหลือเร่งด่วน ดังนี้
มาตรการช่วยเหลือลูกค้าได้รับผลกระทบทางตรง สําหรับกิจการที่อยู่ในย่านจุดเกิดเหตุ สถานประกอบการได้รับความเสียหายรุนแรง ต้องปิดหยุดดําเนินการเพื่อฟื้นฟูซ่อมแซม สามารถขอพักชําระหนี้เงินต้นและดอกเบี้ยได้ 6 เดือน ควบคู่สามารถขอสินเชื่ออัตราดอกเบี้ยต่ําพิเศษ เพื่อนําไปเสริมสภาพคล่อง ซ่อมแซม ฟื้นฟูกิจการ และสํารองเป็นค่าใช้จ่าย
มาตรการช่วยเหลือลูกค้าได้รับผลกระทบทางอ้อม สําหรับกิจการอยู่ในพื้นที่รอบนอกรัศมีจุดเกิดเหตุเกิดความไม่สะดวกในการดําเนินกิจการ หรือไม่สะดวกในการขนส่งสินค้า สามารถขอพักชําระหนี้เงินต้นและดอกเบี้ยได้ 3 เดือน ควบคู่สามารถขอสินเชื่ออัตราดอกเบี้ยต่ําพิเศษ เพื่อนําไปเสริมสภาพคล่อง ซ่อมแซม ฟื้นฟูกิจการ และสํารองเป็นค่าใช้จ่าย
ผู้ประกอบการที่ต้องการเข้ารับมาตรการ แจ้งความประสงค์ได้ผ่านสาขา SME D Bank ทั่วประเทศ หรือสอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-เตรียมพร้อมเดินหน้า “โควิด-19” สู่โรคประจำถิ่นอย่างปลอดภัย
วันจันทร์ที่ 13 มิถุนายน 2565
เตรียมพร้อมเดินหน้า “โควิด-19” สู่โรคประจําถิ่นอย่างปลอดภัย
.....
กระทรวงสาธารณสุข เตรียมพร้อมเดินหน้า “โควิด-19” สู่โรคประจําถิ่นอย่างปลอดภัย หลังสถานการณ์การระบาดของโรคโควิด-19 ในประเทศดีขึ้นอย่างต่อเนื่อง ด้วยแนวคิด Health for Wealth คืนระบบบริการการแพทย์แก่ประชาชนทุกคนทุกโรค ทั้งการเร่งฉีดวัคซีนเข็มกระตุ้นให้ได้มากกว่า 60% การเฝ้าระวังการระบาดเป็นกลุ่มก้อน การปรับมาตรการดูแลผู้ป่วยทั่วไปที่ไม่ต้องตรวจหาเชื้อ ยกเว้นมีความเสี่ยง หรือเป็นผู้ป่วยใน - ผ่าตัด รวมถึงการเตรียมปรับเป็นโรคติดต่อที่ต้องเฝ้าระวัง และเน้นมาตรการ 2U - COVID Free Setting ให้ประชาชนอยู่ร่วมกับโควิดได้
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-​PM advises parents to screen children’s health before going to school
วันอังคารที่ 17 พฤษภาคม 2565
​PM advises parents to screen children’s health before going to school
​PM advises parents to screen children’s health before going to school
May 17, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with the overall situation of the first day of school reopening and onsite teaching for the 1/2022 semester. Schools under Ministry of Education and Bangkok Metropolitan Administration, as well as private schools, have proved to be well prepared, both in terms of surveillance and control measures against the spread of COVID-19. Teachers, students, and school personnel all comply with the preventive measures through wearing hygienic mask, observing social distancing in the classrooms and corridors, regularly cleaning school areas, and staggering class hours and lunch break to vary the start and end times. Most of the students have also been vaccinated according to the advice of Ministry of Public Health.
The Prime Minister urged the parents to conduct screening of students’ health before allowing them to go to school to minimize the risk of the disease spread and infection. He also thanked the public and all concerned sectors, especially doctors and medical staffs, for their contribution to the continuously declining number of new COVID-19 cases, patients who have developed pneumonia, and death cases.
As of today (May 17, 2022), a total of 3,893 new confirmed cases is reported, among which 3,890 were found domestically, and 3 from overseas traveling. The total of 38 deaths and 7,323 recoveries were reported with 63,337 active cases. From January 1, 2022, cumulative number of cases are 2,159,542, and cumulative number of recoveries, 2,121,596. There are 1,245 active case patients who have developed pneumonia (an average of 16 persons per province). Bed occupancy rate is 16%. Cumulative number of vaccinations across the country from February 28, 2021 to May 15, 2022 is 135,671,274 doses (1st shot: 56,524,179, 2nd shot: 51,971,199, 3rd and 4th shot: 27,175,896.
รัฐบาลไทย-ข่าวทำเนียบรัฐบาล-มั่นใจ! สถานการณ์น้ำในประเทศไม่ซ้ำรอยปี 54 รัฐบาลพร้อมรับมืออากาศแปรปรวน
วันเสาร์ที่ 16 เมษายน 2565
มั่นใจ! สถานการณ์น้ําในประเทศไม่ซ้ํารอยปี 54 รัฐบาลพร้อมรับมืออากาศแปรปรวน
.....
กองอํานวยการน้ําแห่งชาติ (กอนช.) เผยถึงกรณีสภาพอากาศปรวนปรวน มีฝนตกหนัก อากาศเย็นในช่วงต้นเดือน เม.ย. 65 ซึ่งคล้ายกับปี 54 ทําให้หลายฝ่ายกังวลว่าสถานกาณ์น้ําในฤดูฝนปีนี้จะซ้ํารอย เรื่องนี้ทาง กอนช. ยืนยันว่า จากการคาดการณ์ปริมาณฝนช่วงน้ําหลากยังต่ํากว่าค่าปกติ และในประเทศยังมีแหล่งเก็บน้ําอีกจํานวนมาก ดังนั้น ปีนี้จะไม่เกิดวิกฤตเหมือนปี 54 แน่นอน
.
ขณะนี้ แหล่งน้ําต่าง ๆ ทั่วประเทศ สามารถรองรับน้ําหลากได้อีก 28,000 ล้าน ลบ.ม. สําหรับลุ่มน้ําสําคัญ เช่น เจ้าพระยา มูล ชี ได้มีการเตรียมขุดลอกเพื่อรองรับน้ําแล้ว รวมถึงในช่วงปี 63 - 64 รัฐบาลได้พัฒนาแหล่งน้ําเพิ่มเติมทั่วประเทศกว่า 2.6 หมื่นแห่ง ถือเป็นอีกส่วนสําคัญที่จะช่วยกักเก็บน้ําฝนได้เช่นกัน
.
และเพื่อเป็นการเตรียมพร้อมรับมือสภาพอากาศที่แปรปรวน บอร์ดทรัพยากรน้ําแห่งชาติ (กนช.) ได้เตรียม 13 มาตรการรับมือฤดูฝน ปี 65 เพื่อนําเสนอ ครม. ให้ความเห็นชอบ ประกอบด้วย 10 มาตรการเดิมที่ดําเนินการในปี 64 และอีก 3 มาตรการ เพื่อเพิ่มประสิทธิภาพการจัดการน้ําให้ดียิ่งขึ้น ได้แก่ การตรวจความปลอดภัยคัน/ทํานบ/พนังกั้นน้ํา การเตรียมพื้นที่อพยพและซักซ้อมแผนเผชิญเหตุ และการตั้งศูนย์ส่วนหน้าก่อนเกิดภัย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พระปัญญานันทมุนี เจ้าอาวาสวัดชลประทานรังสฤษดิ์ - ปลัดฯ ดีอีเอส จัดกิจกรรมจิตอาสาพัฒนาทักษะดิจิทัลฯ หนุนประชาชนรู้เท่าทันเทคโนโลยีดิจิทัลป้องกันอาชญากรรมออนไลน์
วันเสาร์ที่ 27 สิงหาคม 2565
พระปัญญานันทมุนี เจ้าอาวาสวัดชลประทานรังสฤษดิ์ - ปลัดฯ ดีอีเอส จัดกิจกรรมจิตอาสาพัฒนาทักษะดิจิทัลฯ หนุนประชาชนรู้เท่าทันเทคโนโลยีดิจิทัลป้องกันอาชญากรรมออนไลน์
พระปัญญานันทมุนี เจ้าอาวาสวัดชลประทานรังสฤษดิ์ - ปลัดฯ ดีอีเอส จัดกิจกรรมจิตอาสาพัฒนาทักษะดิจิทัลฯ หนุนประชาชนรู้เท่าทันเทคโนโลยีดิจิทัลป้องกันอาชญากรรมออนไลน์
เมื่อวันที่27สิงหาคม2565พระปัญญานันทมุนีเจ้าอาวาสวัดชลประทานรังสฤษดิ์และนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานกิจกรรมจิตอาสาพัฒนาทักษะดิจิทัลเฉลิมพระเกียรติสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงภายใต้โครงการดิจิทัลเพื่อเศรษฐกิจและสังคมเฉลิมพระเกียรติณวัดชลประทานรังสฤษดิ์โดยมีนางสาวสิริน้อยองค์ศิริวิทยาผู้อํานวยการกองกลางสํานักงานปลัดกระทรวงดิจิทัลเพื่อเศรษฐกิจและสังคมกล่าวรายงานวัตถุประสงค์การจัดงานเพื่อเป็นการแสดงความจงรักภักดีและน้อมรําลึกในพระมหากรุณาธิคุณสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวงและเพื่อให้ประชาชนที่เข้าร่วมกิจกรรมมีความรู้ความเข้าใจในการใช้อินเตอร์เน็ตและการใช้เทคโนโลยีสารสนเทศให้สอดคล้องกับกฎหมายดิจิทัลรวมถึงภัยและอาชญากรรมต่างๆที่มาจากอินเทอร์เน็ตมีทักษะในการใช้เทคโนโลยีและนวัตกรรมดิจิทัลได้อย่างถูกต้องและสามารถนําไปต่อยอดได้
โดยมีการบรรยายที่น่าสนใจได้แก่เรื่องการเป็นจิตอาสาโดยน.ส.ปวีร์รวีอินนุพัฒน์นักวิเคราะห์นโยบายและแผนชํานาญการพิเศษรักษาการในตําแหน่งนักวิเคราะห์นโยบายและแผนเชี่ยวชาญ เรื่องการใช้เทคโนโลยีดิจิทัลอย่างถูกต้องปลอดภัยโดยร.ต.อ.วีระพงษ์แนวคําดีรองสารวัตรกลุ่มงานสนับสนุนเทคโนโลยี กองบังคับการตรวจสอบและวิเคราะห์อาชญากรรมทางเทคโนโลยีและเรื่องการเสริมสร้างทักษะดิจิทัลโดยอ.สุนิสาหง่าสงฆ์ผู้จัดการศูนย์พัฒนาระบบสารสนเทศและผลิตสื่ออิเล็กทรอนิกส์สถาบันวิชาการNT
*****************
รัฐบาลไทย-ข่าวทำเนียบรัฐบาล-รัฐบาลเอาจริง สิบเดือนจับกุม 2.4 หมื่นคดีผิดกฎหมายสรรพสามิต เหล้าเยอะสุด
วันอาทิตย์ที่ 28 สิงหาคม 2565
รัฐบาลเอาจริง สิบเดือนจับกุม 2.4 หมื่นคดีผิดกฎหมายสรรพสามิต เหล้าเยอะสุด
รัฐบาลเอาจริง สิบเดือนจับกุม 2.4 หมื่นคดีผิดกฎหมายสรรพสามิต เหล้าเยอะสุด
วันที่ 28 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลในการป้องกันและปราบปรามการกระทําผิดกฎหมายภาษี กรมสรรพสามิตเป็นหนึ่งในหน่วยงานที่ได้ดําเนินการเชิงรุกเพื่อจับกุมผู้กระทําผิดตามพระราชบัญญัติภาษีสรรพสามิต พ.ศ. 2560 และได้ออกมาตรการจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 ตั้งแต่วันที่ 1 ตุลาคม 64 – 25 สิงหาคม 65 พบว่า มีการกระทําผิด จํานวน 24,778 คดี คิดเป็นเงินค่าปรับ 450.27 ล้านบาท โดยแยกเป็น สุรา จํานวน 13,468 คดี ค่าปรับ 117.35 ล้านบาท ยาสูบ จํานวน 8,428 คดี ค่าปรับ 228.07 ล้านบาท ไพ่ จํานวน 363 คดี ค่าปรับ 3.57  ล้านบาท น้ํามันและผลิตภัณฑ์น้ํามัน จํานวน 791 คดี ค่าปรับ 28.16 ล้านบาท น้ําหอม จํานวน 103 คดี ค่าปรับ 9.76 ล้านบาท รถจักรยานยนต์ จํานวน 1,023 คดี ค่าปรับ จํานวน 24.97 ล้านบาท และสินค้าอื่น ๆ จํานวน 602 คดี ค่าปรับ 38.39 ล้านบาท โดยมีของกลางแยกเป็นน้ําสุรา จํานวน 200,635.649 ลิตร ยาสูบ จํานวน 3,286,057 ซอง ไพ่ จํานวน 21,357 สํารับ น้ํามันและผลิตภัณฑ์น้ํามัน จํานวน 967,789.000 ลิตร น้ําหอม จํานวน 289,647 ขวด รถจักรยานยนต์ จํานวน 1,323 คัน
“หน่วยงานรัฐบูรณาการการทํางานเพื่อป้องกันและปราบปรามการกระทําที่เกี่ยวข้องกับการหนีภาษี มุ่งสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต หากประชาชนทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิต สามารถแจ้ง Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ” นางสาวรัชดา กล่าว
รัฐบาลไทย-ข่าวทำเนียบรัฐบาล-พม. บูรณาการภาคีเครือข่ายเตรียมคัดแยกชาวโรฮีนจา 23 คน หลังเจ้าหน้าที่ตำรวจบุกเข้าช่วยเหลือ ที่จังหวัดตาก
วันอังคารที่ 14 กันยายน 2564
พม. บูรณาการภาคีเครือข่ายเตรียมคัดแยกชาวโรฮีนจา 23 คน หลังเจ้าหน้าที่ตํารวจบุกเข้าช่วยเหลือ ที่จังหวัดตาก
พม. บูรณาการภาคีเครือข่ายเตรียมคัดแยกชาวโรฮีนจา 23 คน หลังเจ้าหน้าที่ตํารวจบุกเข้าช่วยเหลือ ที่จังหวัดตาก
วันนี้ (14 ก.ย. 64) เวลา 08.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะโฆษกกระทรวง พม. เปิดเผยถึงกรณีเจ้าหน้าที่ตํารวจบุกเข้าช่วยเหลือชาวโรฮีนจา จํานวน 23 คน ณ อําเภอแม่สอด จังหวัดตาก ซึ่งชาวโรฮีนจาดังกล่าวได้ลักลอบเข้าเมืองโดยผิดกฎหมายและถูกผู้ดูแลกักขังหน่วงเหนี่ยว จากนั้นจะถูกส่งต่อไปที่บริเวณชายแดนใต้และมาเลเซียเพื่อใช้แรงงาน ซึ่งเป็นการดําเนินการขยายผลสืบเนื่องจากคดีของจังหวัดชุมพร และ สุราษฎร์ธานี ว่า กระทรวง พม. โดยกองต่อต้านการค้ามนุษย์ ได้ประสานพัฒนาสังคมและความมั่นคงของมนุษย์จังหวัดตาก และเจ้าหน้าที่ตํารวจ ทราบว่า ขณะนี้ ชาวโรฮีนจาดังกล่าว อยู่ในความดูแลของตรวจคนเข้าเมืองจังหวัดตาก และทางสาธารณสุขได้เข้าไปตรวจคัดกรองโรคโควิด-19 เรียบร้อยแล้ว ผลปรากฏว่า ไม่พบผู้ติดเชื้อ แต่ได้อยู่ในมาตรการกักตัวของรัฐ ทั้งนี้ จะได้มีการดําเนินการประชุมหารือเพื่อพิจารณาแนวทางดําเนินการช่วยเหลือของหน่วยงานในพื้นที่และแนวทางคัดแยก เพื่อพิจารณาว่าเป็นผู้เสียหายจากการค้ามนุษย์ ตามมาตรา 6 หรือเป็นผู้เสียหายจากการบังคับใช้แรงงานหรือบริการ (แรงงานบังคับ) ตามมาตรา 6/1 พระราชบัญญัติป้องกันและปราบปรามการค้ามนุษย์ พ.ศ. 2551 และที่แก้ไขเพิ่มเติม เนื่องจากมีการจ่ายเงินค่านายหน้าเพื่อจะไปใช้แรงงานในประเทศมาเลเซีย หากเป็นกระบวนการดังกล่าว กระทรวง พม. จะได้ดําเนินการประสานหน่วยงานที่เกี่ยวข้อง ให้ความคุ้มครองช่วยเหลือตามกฎหมายต่อไป
รัฐบาลไทย-ข่าวทำเนียบรัฐบาล-เริ่มแล้ว ไทยร่วมใจฯ ฉีดวัคซีนผู้สูงวัย 25 จุด ใน กทม.
วันอังคารที่ 20 กรกฎาคม 2564
เริ่มแล้ว ไทยร่วมใจฯ ฉีดวัคซีนผู้สูงวัย 25 จุด ใน กทม.
....
เมื่อวานนี้ (19 ก.ค.64 ) ถือเป็นวันแรก ของการฉีดวัคซีนป้องกันโรคโควิด-19 ในกลุ่มผู้สูงอายุที่ได้ลงทะเบียนไว้กับ “ไทยร่วมใจ กรุงเทพ ปลอดภัย”
.
ฝากถึงประชาชนพื้นที่ กทม. หากครอบครัวท่านมีผู้สูงอายุ 60 ปีขึ้นไป และยังไม่ได้รับการฉีดวัคซีน โปรดช่วยกันบอกต่อ ให้รีบดําเนินการลงทะเบียนเพื่อนัดหมายฉีดวัคซีน โดยลงทะเบียนผ่านช่องทาง
.
- www.ไทยร่วมใจ .com
- แอปฯ เป๋าตัง
- ร้านสะดวกซื้อที่เข้าร่วมโครงการ ได้แก่ 7- eleven, Tops daily, FamilyMart และ mini BigC
.
โดยต้องนําบัตรประชาชน และโทรศัพท์มือถือที่สามารถติดต่อได้ ไปลงทะเบียน สอบถามการลงทะเบียน โทร.สายด่วนวัคซีน 1516 (08.00 – 18.00 น.) ครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นฤมล มอบเครื่องอุปโภค-บริโภคเพิ่มเติม ช่วยเหลือพี่น้องแรงงานแคมป์คนงานก่อสร้าง
วันพฤหัสบดีที่ 5 สิงหาคม 2564
นฤมล มอบเครื่องอุปโภค-บริโภคเพิ่มเติม ช่วยเหลือพี่น้องแรงงานแคมป์คนงานก่อสร้าง
รมช.แรงงาน ส่งทีมมอบเครื่องอุปโภค-บริโภคเพิ่มเติม แก่แคมป์คนงานก่อสร้างและเคหะชุมชนออมเงิน เขตสายไหม บรรเทาพิษโควิด-19
วันที่ 5สิงหาคม 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า ในฐานะที่ได้รับมอบหมายให้กํากับดูแลกรมพัฒนาฝีมือแรงงาน (กพร.) และสถาบันส่งเสริมความปลอดภัย อาชีวอนามัย และสภาพแวดล้อมในการทํางาน (องค์การมหาชน) (สสปท.) ยังคงมุ่งหน้าที่จะพัฒนาศักยภาพแรงงานอย่างต่อเนื่อง ด้วยการสร้างแรงงานคุณภาพ ยกระดับแรงงานให้มีความรู้และทักษะตรงตามความต้องการของตลาดแรงงาน และให้แรงงานกลุ่มเปราะบางทางสังคมได้เข้าถึงการพัฒนาฝีมือแรงงาน รวมถึงเดินหน้าสร้างความปลอดภัยและสุขภาพอนามัยที่ดีแก่แรงงานอย่างยั่งยืน โดยเฉพาะในช่วงที่ได้รับผลกระทบจากสถานการณ์การแพร่ระบาดของโควิด-19 เพื่อให้สามารถอยู่รอดได้ท่ามกลางวิกฤตการณ์ มีอาชีพ มีรายได้อย่างยั่งยืน สําหรับแผนการดําเนินงานรวมถึงมาตรการในการช่วยเหลือพี่น้องแรงงานยังคงเดินหน้าต่อไป โดยได้ปรับแผนการให้สอดคล้องตามสถานการณ์ เพื่อให้เกิดประโยชน์ต่อพี่น้องแรงงานมากที่สุด และในช่วงนี้ยังคงมอบหมายให้ทีมงานลงพื้นที่มอบข้าวกล่องในพื้นที่ที่ได้รับผลกระทบจากสถานการณ์การแพร่ระบาดของโควิด-19 อย่างต่อเนื่อง รวมถึงบุคลากรทางการแพทย์เพื่อร่วมเป็นกําลังใจในการปฏิบัติงาน โดยในครั้งนี้ได้นําไปมอบให้แคมป์คนงานของบริษัท ยูเวิร์ค 999 จํากัด และเคหะชุมชนออมเงิน เขตสายไหม เพื่อร่วมเป็นส่วนหนึ่งในการบรรเทาพิษโควิด-19
รมช.แรงงาน กล่าวเพิ่มเติมว่า จากการมอบหมายทีมงานลงพื้นที่มอบข้าวกล่องเมื่อวันที่ 26 กรกฎาคม 2564 พบว่า มีแคมป์คนงานของบริษัท ยูเวิร์ค 999 จํากัด ตั้งอยู่ซอยวัชรพล 18 แขวงคลองถนน เขตสายไหม ที่ยังไม่ได้รับการช่วยเหลือจากภาครัฐรวมถึงหน่วยงานอื่น ๆ ที่เกี่ยวข้องเท่าที่ควร จึงได้มอบหมายให้ทีมงานนําข้าวกล่องและเครื่องอุปโภค-บริโภคที่ยังขาดแคลนไปมอบให้เพิ่มเติม เช่น ข้าวสาร อาหารแห้ง ยารักษาโรค หน้ากากอนามัย แอลกอฮอล์สเปรย์ ของใช้สําหรับเด็กทารกแรกเกิด เป็นต้น โดยหวังเป็นอย่างยิ่งว่าสิ่งที่นําไปมอบให้เพิ่มเติมในครั้งนี้จะทําให้พี่น้องแรงงานมีคุณภาพชีวิตที่ดีขึ้นท่ามกลางวิกฤติโควิด-19
คุณสมทรง อัฐนาค คนงานแคมป์ก่อสร้าง บริษัท ยูเวิร์ค999 จํากัด กล่าวว่า รู้สึกดีใจและขอบคุณท่านรัฐมนตรีช่วยว่าการกระทรวงแรงงานเป็นอย่างสูงที่ได้ช่วยเหลือพวกเราชาวแรงงานในแคมป์คนงานก่อสร้างแห่งนี้ เนื่องจากที่ผ่านมาพวกเราที่อาศัยอยู่ใจแคมป์ต้องใช้ชีวิตค่อนข้างลําบาก เพราะแคมป์คนงานยังถูกสั่งปิดมาจนถึงตอนนี้ สิ่งของที่ท่านได้มามอบให้เพิ่มเติมจะทําให้เรามีชีวิตความเป็นอยู่ที่ดีขึ้นในช่วงสถานการณ์นี้
รัฐบาลไทย-ข่าวทำเนียบรัฐบาล- โฆษกรัฐบาลโต้ "สุทิน" ซักฟอกควรเน้นเนื้อหามากกว่าจำนวนวันอภิปราย ดักคอ ควรใช้เวทีนี้เสนอแนะด้วยข้อเท็จจริง ไม่ใช่หวังหาเสียงล่วงหน้า ลั่นรัฐบาลพร้อมแจงทุกประเด็น
วันจันทร์ที่ 27 มิถุนายน 2565
โฆษกรัฐบาลโต้ "สุทิน" ซักฟอกควรเน้นเนื้อหามากกว่าจํานวนวันอภิปราย ดักคอ ควรใช้เวทีนี้เสนอแนะด้วยข้อเท็จจริง ไม่ใช่หวังหาเสียงล่วงหน้า ลั่นรัฐบาลพร้อมแจงทุกประเด็น
โฆษกรัฐบาลโต้ "สุทิน" ซักฟอกควรเน้นเนื้อหามากกว่าจํานวนวันอภิปราย ดักคอ ควรใช้เวทีนี้เสนอแนะด้วยข้อเท็จจริง ไม่ใช่หวังหาเสียงล่วงหน้า ลั่นรัฐบาลพร้อมแจงทุกประเด็น วอนฝ่ายค้านเปิดใจรับฟังคําชี้แจงด้วย ไม่ใช่หลับหูหลับตาอภิปรายลูกเดียว
วันที่ 27 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การอภิปรายไม่ไว้วางใจรัฐมนตรีเป็นรายบุคคลครั้งนี้มีผู้ถูกอภิปรายถึง 11 คน คงจะต้องได้วันอภิปรายไม่น้อยกว่า 4 วันว่า สุดท้ายแล้วฝ่ายค้านก็เผยวัตถุประสงค์ที่แท้จริงออกมาให้เห็นว่า การใส่ชื่อนายกรัฐมนตรีและรัฐมนตรีที่ถูกอภิปรายไม่ไว้วางใจมากถึง 11 คนในญัตตินั้น ไม่ใช่เพราะว่ามีข้อมูลหรือหลักฐานการทุจริตที่ชัดเจนใดๆ เลย แต่เป็นเพราะต้องการจะใช้เวลาอภิปรายให้ได้มากวันที่สุด เนื่องจากฝ่ายค้านต้องการจะใช้เวทีนี้เพื่อหาเสียงให้กับตัวเองก่อนจะถึงการเลือกตั้งสมัยหน้าใช่หรือไม่ อย่างไรก็ตาม เรื่องการกําหนดวันนั้นเป็นเรื่องที่วิปทั้ง 2 ฝ่ายจะต้องไปพูดคุยเพื่อทําความเข้าใจกัน แล้วจึงแจ้งมาที่รัฐบาล แต่อยากขอให้ฝ่ายค้านใช้เวลาให้เกิดประโยชน์มากที่สุด เน้นที่เนื้อหามากกว่าจํานวนวันอภิปราย รวมทั้งควรเสนอแนะหรือชี้ให้เห็นข้อบกพร่องอย่างชัดเจนด้วยข้อมูลและข้อเท็จจริง ไม่ใช่ใช้แต่วาทกรรมเสียดสีเพื่อหวังจะหาเสียงเท่านั้น ซึ่งแบบนั้นประชาชนจะไม่ได้ประโยชน์อะไรเลย
ส่วนกรณีที่ระบุว่า ได้เตรียมหมัดเด็ดในการตรวจสอบนายกฯ และรัฐมนตรี นอกจากนี้หลังการอภิปรายจะยื่นข้อมูลหลักฐานต่อ ป.ป.ช.ให้เอาผิดนายกฯ และรัฐมนตรีบางคนด้วยนั้น นายธนกร กล่าวว่า หากฝ่ายค้านคิดว่ามีหมัดเด็ดจริงก็สามารถนํามาเปิดเผยต่อที่ประชุมสภาฯ ได้ รัฐบาลพร้อมชี้แจงทุกประเด็นอยู่แล้ว เพราะมั่นใจว่ารัฐบาลชุดนี้เด็ดขาดกับการทุจริตคอรัปชั่น เพียงแต่อยากจะขอร้องฝ่ายค้านว่า ข้อมูลที่นํามาอภิปรายนั้น หากเป็นเพียงแค่ข้อพิรุธที่ฝ่ายค้านเชื่อเอาเอง หรือทึกทักเอาเองว่าน่าจะมีการทุจริต เมื่อรัฐบาลชี้แจงแล้วก็ควรเปิดใจรับฟังด้วย ไม่ใช่ยังคงหลับหูหลับตาอภิปรายต่อไปว่ามีการทุจริต เพราะแบบนั้นสุดท้ายฝ่ายค้านเองที่จะถูกหมัดเด็ดรัฐบาลน็อกกลางสภาฯ และถูกประชาชนลงโทษที่อภิปรายแบบไร้คุณภาพในการเลือกตั้งสมัยหน้า
..................................
รัฐบาลไทย-ข่าวทำเนียบรัฐบาล-Govt Spokesperson: PM did not advise people to chase away flood and storm by praying
วันอังคารที่ 28 กันยายน 2564
Govt Spokesperson: PM did not advise people to chase away flood and storm by praying
Govt Spokesperson: PM did not advise people to chase away flood and storm by praying
September 27, 2021,Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has closely followed up on the flash flood situation brought about by theTropical Storm Dianmu since September 23 until now. So far, there are 27 provinces that have been affected, while continued heavy rainfall is forecasted by the Thai Meteorological Department during September 26- October 2, especially in the 12 Central and Lower Central provinces, namely Uthai Thani, Chainat, Singh Buri, Angthong, Suphanburi, Ayutthaya, Lopburi, Pathum Thani, Nonthaburi, Samut Prakarn, Samut Sakhon, and Bangkok. Owners of houses, shops, companies, and cultivation/livestock areas located along the Chao Phraya River are strongly advised to be on alert, move their belongings to higher ground, and exercise caution in traveling along the river.
According to the Government Spokesperson, the Prime Minister has genuine concern over the wellbeing of flood-affected victims, and instructed concerned ministries and agencies to provide immediate assistance, especially to vulnerable areas, such as hospitals, schools, temples, religious sites, and other public spaces. He also conveyed his appreciation toward all concerned officials, military officers, volunteers, and rescue workers who have joined forces in helping out the people in this difficult situation.
The Government Spokesperson added that he had accompanied the Prime Minister in his most recent field trip to Sukhothai, and would like to clarify that the Prime Minister did not advise the local people to chase away flood and storm by praying. The Prime Minister only intended to provide moral support and boost their mental preparation against the difficult situation. He called on the public to be fair to the Prime Minister as he and the Government strives to implement all measures possible to alleviate everyone’s plights. The Prime Minister is also scheduled to take field trips to Chaiyaphum and other provinces this week
รัฐบาลไทย-ข่าวทำเนียบรัฐบาล-กระชับสัมพันธ์และความร่วมมือทางทหาร ไทย - สหรัฐ ในโอกาส รมว.กห.สหรัฐฯ เยือนไทยอย่างเป็นทางการ
วันพุธที่ 15 มิถุนายน 2565
กระชับสัมพันธ์และความร่วมมือทางทหาร ไทย - สหรัฐ  ในโอกาส รมว.กห.สหรัฐฯ เยือนไทยอย่างเป็นทางการ
พล.อ.คงชีพ ตันตระวาณิชย์ โฆษก กห. เปิดเผยว่า 1500 พล.อ.ประยุทธ์ จันทร์โอชา นรม.และรมว.กห.ให้การต้อนรับ นาย Lloyd J. Austin III ( ลอยด์ เจ. ออสติน ที่สาม ) รมว.กห.สหรัฐฯ
ในโอกาสเดินทางเยือนไทยอย่างเป็นทางการเป็นครั้งแรกในฐานะแขกของ กห. ระหว่าง 12 - 14 มิ.ย. 65 ณ ศาลาว่าการกลาโหม
ทั้งสองฝ่าย ได้กล่าวชื่นชมความสัมพันธ์ระหว่างไทย - สหรัฐฯ ที่มีพัฒนาการแน่นแฟ้นอย่างต่อเนื่องยาวนาน และขอบคุณการสนับสนุนความร่วมมือทางทหาร พร้อมทั้งได้แลกเปลี่ยนมุมมองร่วมกันต่อสถานการณ์ความมั่นคงของภูมิภาค อาทิ ปัญหาทะเลจีนใต้ และเมียนมา โดยไทยสนับสนุนการดํารงบทบาทที่สร้างสรรค์และการปฏิบัติตามกฎหมายระหว่างประเทศ การแก้ปัญหาด้วยสันติวิธี และยืนยันในท่าทีของอาเซียน โดยที่ผ่านมา ไทยได้ให้การช่วยเหลือผู้หลบหนีภัยจากการสู้รบเมียนมาตามหลักมนุษยธรรมต่อเนื่องมา และไม่ต้องการให้เกิดปัญหาขัดแย้งที่ไม่พึงประสงค์ของภูมิภาค
ขณะที่สหรัฐฯ ยืนยันและพร้อมผลักดันการสนับสนุนพัฒนากองทัพไทยให้ทันสมัยและมีประสิทธิภาพ ทั้งการฝึก ศึกษา ยุทโธปกรณ์และการพัฒนาอุตสาหกรรมป้องกันประเทศ โดยเฉพาะ การพัฒนาศักยภาพร่วมกันด้านไซเบอร์และอวกาศ ซึ่งในปี 66 หลังผ่านความท้าทายของโควิด 19 จะได้มีความร่วมมือกัน จัดการฝึกร่วมผสมคอบบร้าโกล์ด เต็มรูปแบบ โดยจะมีการฝึกด้านไซเบอร์และอวกาศ เพื่อยืนยันและสะท้อนความร่วมมือที่ใกล้ชิดระหว่างกัน
หลังจากนั้น โฆษก กห. ได้ตอบคําถามผู้สื่อข่าว ถึงกรณี กลุ่มของ นาย จตุพร พรหมพันธ์ุ ได้จัดเสวนาทางวิชาการที่ผ่านมา และเดินทางมาแสดงเจตนารมณ์ยื่นหนังสือกังวลต่อบทบาทของสหรัฐฯ ที่มีต่อไทย บริเวณหลัง กห.ในวันเดียวกันว่า
ขอบคุณ คุณจตุพร’ และกลุ่มผู้เสวนา ที่แสดงความห่วงใยต่อประเทศ และมีข้อสังเกตร่วมกันต่อปัญหาหรือผลกระทบที่อาจเกิดขึ้น โดยได้เดินทางมาแสดงเจตนารมณ์ร่วมกันในวันนี้ด้วยความเรียบร้อย  ซึ่งถือเป็นสิทธิตามกฎหมายที่สามารถทําได้ และเป็นเรื่องดีที่สังคมตื่นตัว ตระหนักและมีส่วนร่วมงานด้านความมั่นคงและเรียนรู้ไปด้วยกัน กห.พร้อมรับฟังความคิดเห็นและข้อสังเกตดังกล่าวด้วยใจจริง เพื่อเป็นข้อมูลประกอบการดําเนินงานอย่างรอบคอบ
โฆษก กห.กล่าวเพิ่มเติมว่า สําหรับการลงนาม ในแถลงการณ์วิสัยทัศน์ร่วมระหว่าง ไทย - สหรัฐฯ ว่าด้วยการเป็นพันธมิตร ด้านการป้องกันประเทศ 2020 ที่ผ่านมา เป็นเพียงกรอบแนวคิดและจุดยืนที่มีร่วมกัน มิได้เป็นสนธิสัญญา หรือมีข้อผูกพันทางกฎหมายที่ต้องปฏิบัติแต่อย่างใด ทั้งนี้เป็นการปรับปรุงจากแถลงการณ์วิสัยทัศน์ร่วม 2012 เดิมที่เคยมีอยู่ ให้สอดคล้องกับสถานการณ์ปัจจุบัน เน้นย้ํา ความยึดมั่นร่วมกันของไทยและสหรัฐฯ ในการเป็นพันธมิตรด้านการป้องกันประเทศที่มีร่วมกันมายาวนาน ภายใต้ 5 เสาหลัก ได้แก่ ความเป็นหุ้นส่วน การดํารงบทบาท ความร่วมมือด้านความมั่นคงที่ยั่งยืน ความเป็นผู้นํา และกลไกความมั่นคงในภูมิภาค เพื่อป้องปรามและตอบสนองความท้าทายร่วมกัน จึงขอให้เชื่อมั่นการทําหน้าที่ในภารกิจป้องกันประเทศของ กห. ที่ยังยึดมั่นและให้ความสําคัญกับผลประโยชน์ชาติและความมั่นคงของประเทศเป็นหลัก
รัฐบาลไทย-ข่าวทำเนียบรัฐบาล-“เฉลิมชัย”เผยส่งออกผลไม้สูงสุดเป็นประวัติการณ์เฉพาะทุเรียนทะลุแสนล้าน เผยปีนี้ผลผลิตเพิ่มกว่า5แสนตัน
วันพฤหัสบดีที่ 27 มกราคม 2565
“เฉลิมชัย”เผยส่งออกผลไม้สูงสุดเป็นประวัติการณ์เฉพาะทุเรียนทะลุแสนล้าน  เผยปีนี้ผลผลิตเพิ่มกว่า5แสนตัน
“เฉลิมชัย”เผยส่งออกผลไม้สูงสุดเป็นประวัติการณ์เฉพาะทุเรียนทะลุแสนล้าน เผยปีนี้ผลผลิตเพิ่มกว่า5แสนตัน มอบ“อลงกรณ์”รับผิดชอบชุดเฉพาะกิจผนึกทีมผลไม้ภาคตะวันออกรับมือฤดูผลไม้ล่วงหน้า พร้อมลุยหนองคายเร่งรถไฟจีน-ลาวขนสินค้าเกษตร27ม.ค.นี้
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการบริหารจัดการผลไม้(Fruit Board ) กล่าววันนี้ (26ม.ค) ถึงผลดําเนินงานบริหารจัดการผลไม้ปี 2564 และปี 2565 ว่า ในปี 2564 สามารถส่งออกผลไม้สูงสุดเป็นประวัติการณ์เฉพาะทุเรียนขายทะลุหนึ่งแสนล้านบาทเป็นครั้งแรกแม้เผชิญปัญหาการขนส่งโลจิสติกส์จากค่าระวางที่สูงขึ้น การขาดแคลนตู้คอนเทนเนอร์และการปิดด่านหลายครั้งจากมาตรการควบคุมการแพร่ระบาดของโควิด19 ความสําเร็จดังกล่าวมาจากความร่วมมือของทุกภาคส่วนทั้งชาวสวนผลไม้ ผู้ประกอบการภาคเอกชนและภาครัฐที่ร่วมกันฝ่าฟันอุปสรรคในปีที่ผ่านมาและสามารถสร้างรายได้ให้ประเทศชาติจากการส่งออกทําสถิตินิวไฮโดย11เดือน(ม.ค.-พ.ย.)ของปี 2564ส่งออกผลไม้ 7 ชนิดได้แก่ ทุเรียน มังคุด เงาะ ลองกอง ลําไย ลิ้นจี่และมะม่วงจํานวน1,992,751 ตันคิดเป็นมูลค่า 165,624 ล้านบาทเพิ่มขึ้น 40.75% เทียบกับปี 2563ที่ส่งออก 1,718,228 ตันมูลค่า 117,673 ล้านบาท สําหรับทุเรียนส่งออก 903,700 ตัน คิดเป็นปริมาณเพิ่มขึ้น38.29% คิดเป็นมูลค่า115,459ล้านบาทเติบโต 59.11%เทียบกับปี2563ส่งออก 653,476 ตันมูลค่า 72,566 ล้านบาท โดยฤดูกาลผลิตปี2565จะมีผลผลิตออกมา 5,200,009 ตันเพิ่ม 11.39% หรือเพิ่มกว่า5แสนตันเทียบกับปี2563ที่มีปริมาณ4,668,435ตันซึ่งเป็นตัวเลขจากกรมศุลกากร
ดร.เฉลิมชัยกล่าวต่อไปว่า เพื่อเตรียมความพร้อมรับมือผลไม้ที่จะเริ่มต้นฤดูในเดือนมีนาคมที่จะถึงนี้จึงมอบนโยบายให้ฟรุ้ตบอร์ดกําหนดมาตรการล่วงหน้าโดยมอบหมายนายอลงกรณ์ พลบุตร ที่ปรึกษารัฐมนตรีว่าการกระทรงเกษตรและสหกรณ์เป็นประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ
ทางด้านนายอลงกรณ์ พลบุตร ที่ปรึกษารัฐมนตรีว่าการกระทรงเกษตรและสหกรณ์ในฐานะประธานคณะทํางานจัดทําแผนการแก้ไขปัญหาผลไม้เศรษฐกิจล่วงหน้าทั้งระบบกล่าวว่า คณะทํางานฯได้กําหนด5มาตรการ21โครงการสําหรับบริหารผลไม้ในภาวะวิกฤติเสร็จเรียบร้อยแล้วโดยร่วมมือกับทุกภาคส่วนในการจัดทําแผนและโครงการต่างๆ
และเมื่อวันเสาร์ที่ 23 มกราคมที่ผ่านมาได้จัดการประชุมทางไกลกับสมาคมทุเรียนไทย ตัวแทนแปลงใหญ่ทุเรียนจังหวัดระยอง สมาพันธ์ชาวสวนทุเรียน สมาคมผู้ผลิตทุเรียนไทย สถาบันทุเรียนไทย หอการค้าจังหวัดจันทบุรี สมาคมการค้าผลไม้ยุคใหม่ ตัวแทนเกษตรกรและผู้ประกอบการภาคตะวันออก นายชรัตน์ เนรัญชร และนายยุคล ชนะวัฒน์ปัญญา คณะทํางานที่ปรึกษารัฐมนตรีเกษตรฯ. หน่วยงานปกครองส่วนท้องถิ่น อบจ.ระยอง สมาพันธ์ผู้ให้บริการโลจิสติกส์ สํานักงานวิจัยและพัฒนาการการเกษตรเขตที่6 อธิบดีกรมวิขาการเกษตร เกษตรและสหกรณ์จังหวัดระยอง เกษตรและสหกรณ์จังหวัดจันทบุรี เกษตรและสหกรณ์จังหวัดตราด หน่วยงานEECและหน่วยงานราชการที่เกี่ยวข้องทั้งหมด
รัฐบาลไทย-ข่าวทำเนียบรัฐบาล-โฆษกรัฐบาลปลื้มเงินเยียวยา ม.33 39 40 ถึงมือประชาชน “นายก”กำชับเร่งจ่ายเงินเยียวยาให้ประชาชน พร้อมสั่งคลังทบทวนบัตรสวัสดิการแห่งรัฐ-คนละครึ่งหวังช่วยประชาชนทุกกลุ่ม
วันพุธที่ 8 กันยายน 2564
โฆษกรัฐบาลปลื้มเงินเยียวยา ม.33 39 40 ถึงมือประชาชน “นายก”กําชับเร่งจ่ายเงินเยียวยาให้ประชาชน พร้อมสั่งคลังทบทวนบัตรสวัสดิการแห่งรัฐ-คนละครึ่งหวังช่วยประชาชนทุกกลุ่ม
โฆษกรัฐบาลปลื้มเงินเยียวยา ม.33 39 40 ถึงมือประชาชน “นายก”กําชับเร่งจ่ายเงินเยียวยาให้ประชาชน พร้อมสั่งคลังทบทวนบัตรสวัสดิการแห่งรัฐ-คนละครึ่งหวังช่วยประชาชนทุกกลุ่ม
วันนี้ (8 กันยายน 2564) นายธนกร วังบุญคงชนะ โฆษกประจําสํานักนายรัฐมนตรี กล่าวถึงความสําเร็จและพึงพอใจความคืบหน้าการจ่ายเงินเยียวยาแก่ผู้ประกันตน ทั้งนายจ้างและลูกจ้าง ตามมาตรา 33 39 และ 40 ว่า รัฐบาลได้มีการเร่งรัดให้สํานักงานประกันสังคม กระทรวงแรงงาน ดําเนินการจ่ายเงินเยียวยาแก่ผู้ประกันตนที่ได้รับผลประทบจากสถานการณ์โควิด-19 ในจังหวัดพื้นที่สีแดงเข้มหรือพื้นที่ควบคุมสูงสุดและเข้มงวด ใน 29 จังหวัด โดยได้มีจ่ายเงินเยียวยาผู้ประกันตนทั้ง 3 มาตราไปแล้วจํานวน 8,865,806 ราย และนายจ้างจํานวน 117,758 ราย รวมทั้งสิ้นเป็นเงินจํานวน 41,160.86 ล้านบาท หรือคืบหน้าไปถึงร้อยละ 97 จากกรอบที่อนุมัติเดิม แบ่งเป็น
- ผู้ประกันตน ม. 33 จํานวนโอน 3,269,993 ราย จํานวนเงิน 8,174.98 ล้านบาท (ได้รับเงินช่วยเหลือ 2,500 บาท/คน)
- นายจ้าง จํานวนโอน 117,758 ราย จํานวนเงิน 5,006.81 ล้านบาท (ได้รับการช่วยเหลือ 3,000 บาท/ลูกจ้าง/เดือน ไม่เกิน 200 คน)
- ผู้ประกันตน ม. 39 จํานวนโอน 1,293,921 ราย จํานวนเงิน 6,469.60 ล้านบาท (ได้รับเงินช่วยเหลือ 5,000 /ราย)
- ผู้ประกันตน ม. 40 จํานวนโอน 4,301,892 ราย จํานวนเงิน 21,509.46 ล้านบาท (ได้รับเงินช่วยเหลือ 5,000 /ราย)
โฆษกประจําสํานักนายกรัฐมนตรี กล่าวอีกว่า นายกรัฐมนตรีได้เร่งกําชับให้หน่วยงานที่รับผิดชอบเร่งดําเนินการช่วยเหลือให้ทั่งถึงแก่ประชาชนทุกกลุ่ม ให้ครอบคลุมและรวดเร็วอีก รวมทั้ง ยังจะมีการทบทวนโครงการบัตรสวัสดิการแห่งรัฐ และโครงการคนละครึ่งเพื่อให้ประชาชนได้ประโยชน์โดยตรงมากที่สุด
รัฐบาลไทย-ข่าวทำเนียบรัฐบาล-นายกรัฐมนตรีและคณะมีกำหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
วันจันทร์ที่ 24 มกราคม 2565
นายกรัฐมนตรีและคณะมีกําหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
นายกรัฐมนตรีและคณะมีกําหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
วันนี้ (24 มกราคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมบุคคลสําคัญ อาทิ นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และนายสุชาติ ชมกลิ่น รัฐมนตรีว่าการกระทรวงแรงงาน มีกําหนดการเดินทางเยือนราชอาณาจักรซาอุดีอาระเบียอย่างเป็นทางการ ระหว่างวันที่ 25-26 มกราคม 2565
โฆษกรัฐบาลกล่าวว่า การเดินทางเยือนราชอาณาจักรซาอุดีอาระเบียอย่างเป็นทางการครั้งนี้ เป็นไปตามคําเชิญของเจ้าชายมุฮัมมัด บิน ซัลมาน บิน อับดุลอะซีซ อัลซะอูด (His Royal Highness Prince Mohammad bin Salman bin Abdulaziz Al Saud) มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย ซึ่งการเยือนครั้งนี้ เป็นการเยือนในระดับผู้นํารัฐบาลระหว่างสองประเทศเป็นครั้งแรกในรอบกว่า 30 ปี โดยนายกรัฐมนตรีมีกําหนดเข้าเฝ้าฯ และพบหารือกับเจ้าชายมุฮัมมัด บิน ซัลมาน บิน อับดุลอะซีซ อัลซะอูด มกุฎราชกุมาร รองนายกรัฐมนตรี และรัฐมนตรีว่าการกระทรวงกลาโหมซาอุดีอาระเบีย เพื่อส่งเสริมและกระชับความสัมพันธ์ทวิภาคีระหว่างกัน
ทั้งนี้ นายกรัฐมนตรีมีกําหนดการออกเดินทางจากประเทศไทยเช้าวันที่ 25 มกราคม 2565 และกลับถึงไทยช่วงเช้าวันที่ 26 มกราคม 2565
รัฐบาลไทย-ข่าวทำเนียบรัฐบาล-รมว.พม. เยี่ยมศูนย์พักคอย วัดอินทรวิหาร กทม. พร้อมชู บวร (บ้าน วัด โรงเรียน) ขับเคลื่อนชุมชนเข้มแข็งในสถานการณ์โควิด-19
วันศุกร์ที่ 13 สิงหาคม 2564
รมว.พม. เยี่ยมศูนย์พักคอย วัดอินทรวิหาร กทม. พร้อมชู บวร (บ้าน วัด โรงเรียน) ขับเคลื่อนชุมชนเข้มแข็งในสถานการณ์โควิด-19
รมว.พม. เยี่ยมศูนย์พักคอย วัดอินทรวิหาร กทม. พร้อมชู บวร (บ้าน วัด โรงเรียน) ขับเคลื่อนชุมชนเข้มแข็งในสถานการณ์โควิด-19
เมื่อวันที่ 11 ส.ค. 64เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมศูนย์พักคอยรอการส่งต่อ วัดอินทรวิหารพระอารามหลวง เขตพระนคร กทม. พร้อมทั้ง ถวายแอลกอฮอล์ฆ่าเชื้อ จํานวน 20 แกลลอน หน้ากากอนามัย จํานวน 100 กล่อง และชุด PPE จํานวน 80 ชุด ให้พระโสภณธรรมวงศ์ เจ้าอาวาสวัดอินทรวิหาร เพื่อนําไปใช้ประโยชน์ ทั้งนี้ ศูนย์พักคอยแห่งนี้ มีการใช้อาคารปฏิบัติธรรม ชั้น 2 3 และ 5 สําหรับรองรับผู้ป่วยโควิด-19 กลุ่มสีเขียว ประมาณ 200 คน เป็น ศูนย์พักคอย รอการส่งต่อผู้ป่วยโควิดเข้ารักษาในโรงพยาบาล หรือ Community Isolation และใช้เป็นสถานที่สําหรับดูแลกลุ่มคนที่ต้องการการดูแลเป็นพิเศษระหว่างรอเตียง เช่น เด็กที่พ่อแม่ติดเชื้อที่ไม่มีคนในครอบครัวดูแล เป็นต้น โดยมีเจ้าหน้าที่ผู้ดูแล พร้อมสิ่งอํานวยความสะดวก อาทิ ห้องสุขาและอาบน้ําแยกชาย-หญิง ลิฟต์บริการผู้ป่วย ระบบการสื่อสารผ่านอินเตอร์คอมเพื่อป้องกันการสัมผัสใกล้ชิดกัน เครื่องนอนและของใช้จําเป็น รวมถึงยาเวชภัณฑ์ เป็นต้น
นายจุติ กล่าวว่า การลงพื้นที่เยี่ยมศูนย์พักคอยในวันนี้ เรามาในนามของรัฐบาล ซึ่งมีนโยบายที่ต้องการให้บูรณาการการทํางานร่วมกัน เพื่อช่วยเหลือพี่น้องประชาชน โดยเรายึดประชาชนเป็นศูนย์กลาง และหลักการ บวร (บ้าน วัด โรงเรียน) เป็นนโยบายของพลเอก ประยุทธ์ จันทร์โอชา นายกรัฐมนตรี ที่มุ่งเน้นให้ชุมชนพึ่งพาตนเองได้ ทั้งนี้ สํานักงานเขตพระนคร กรุงเทพมหานคร กระทรวงสาธารณสุข กระทรวงศึกษาธิการ และกระทรวงกลาโหม ได้ส่งเจ้าหน้าที่เข้ามาช่วยประสานงาน ซึ่งตนอยากให้เห็นว่า ที่นี่ไม่ใช่เพียงศูนย์พักคอย แต่เป็นการบูรณาการกันในเชิงปฎิบัติที่เป็นรูปธรรม เพื่อให้ประชาชนได้ประโยชน์มากที่สุด ซึ่งมีการควบคุมการแพร่เชื้อโรคระบาดอย่างได้ผล ทําให้ประชาชนที่ป่วยโควิด-19 ร้อยละ 90 สามารถกลับบ้านได้อย่างปลอดภัยโดยไม่ต้องไปรักษาตัวที่โรงพยาบาล ขณะเดียวกัน ทางวัดและชุมชนได้ทําครัวกลาง จํานวน 3 ครัว เพื่อสนับสนุนศูนย์พักคอยในการดูแลประชาชน ทั้งนี้ ตนคิดว่าเป็นสิ่งที่ดีที่ทําให้ชุมชนเข้มแข็งและเห็นว่า บวร (บ้าน วัด โรงเรียน) เหมาะสมสําหรับประเทศไทย เพราะเรามีไมตรีต่อกันซึ่งตรงนี้จะทําให้เราผ่านวิกฤติไปด้วยกันได้
นายจุติ กล่าวเพิ่มเติมว่า หลังจากนี้ เราจะพัฒนาศูนย์พักคอยแห่งนี้ให้เป็นแหล่งเรียนรู้และแหล่งฝึกอาชีพ เพื่อสร้างงานให้กับชุมชน ซึ่งสิ่งที่สําคัญที่สุดคือประชาชนทุกคนได้บริจาคสิ่งของ รวมถึงจิตอาสาที่เข้ามาช่วยกันทํางาน ทั้งนี้ ตนขอขอบคุณทุกคนรวมไปถึงพยาบาล เพราะงานนี้เราไม่ทิ้งใคร และทุกอย่างสําเร็จได้เพราะว่าเราทุกคนทํางานร่วมกัน นับเป็นจุดแข็งของเราที่สามารถนําไปถอดบทเรียน เพื่อขยายผลไปยังจุดอื่นๆ ได้ต่อไป
รัฐบาลไทย-ข่าวทำเนียบรัฐบาล-กบข. ยกระดับการให้บริการ ตามแนวทางรัฐบาลดิจิทัล พัฒนา “เครื่องมือวางแผนการเงิน” หวังช่วยสมาชิกวางแผนเงินตามเป้าหมาย
วันศุกร์ที่ 25 มีนาคม 2565
กบข. ยกระดับการให้บริการ ตามแนวทางรัฐบาลดิจิทัล พัฒนา “เครื่องมือวางแผนการเงิน” หวังช่วยสมาชิกวางแผนเงินตามเป้าหมาย
กบข. ยกระดับการให้คําปรึกษาการเงิน ด้วยการพัฒนาโปรแกรม “เครื่องมือวางแผนการเงิน” ให้สมาชิกสามารถเลือกใช้บริการ เพื่อวางแผนการเงินตามเป้าหมายที่ตั้งไว้ พร้อมชูการทํางานตามแนวทางรัฐบาลดิจิทัล
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. ได้มีการพัฒนา “เครื่องมือวางแผนการเงิน” ซึ่งเป็นโปรแกรมที่จะช่วยวางแผนการเงินครอบคลุมทุกด้านทั้งการบริหารรายรับรายจ่าย การออมเงิน การลงทุน การจัดการหนี้ วางแผนภาษี ประกันชีวิตและประกันสุขภาพ เพื่อตอบโจทย์ทุกความต้องการด้านการเงินของสมาชิก
โดยเครื่องมือวางแผนการเงิน จะมีหัวข้อช่วยวิเคราะห์การเงินของสมาชิก 5 หัวข้อ คือ 1.ตรวจสุขภาพทางการเงิน ช่วยประเมินสถานะทางการเงินของสมาชิกในปัจจุบันว่ามีความมั่งคั่งมากน้อยเพียงใด โดยจะเป็นการเปรียบเทียบระหว่างทรัพย์สินกับหนี้สินให้อัตโนมัติ 2.วางแผนการลงทุนตามเป้าหมาย ช่วยทําให้รู้ว่าควรออมเงินหรือลงทุนอย่างไรให้ได้ตามเป้าหมายและตามระยะเวลาที่ต้องการ 3.วางแผนสินเชื่อและจัดการหนี้ เป็นเครื่องมือที่ช่วยประเมินความสามารถในการขอสินเชื่อ และช่วยในการบริหารจัดการหนี้ ด้วยการทบทวนหนี้ทั้งหมด พร้อมแนะนําการลดภาระหนี้อย่างเหมาะสม 4.วางแผนภาษี เป็นการเตรียมการเพื่อชําระภาษีให้ถูกต้อง ครบถ้วน และเตรียมใช้สิทธิประโยชน์ทางภาษีต่าง ๆ ที่กฎหมายกําหนดไว้ไปใช้ลดหย่อนภาษีเงินได้ประจําปี เพื่อช่วยประหยัดภาษีที่ต้องชําระให้น้อยลง โดยไม่เสียภาษีมากจนเกินไป และ 5.วางแผนประกันชีวิต ช่วยประเมินได้ว่าควรทําประกันชีวิต หรือประกันสุขภาพที่ตอบโจทย์ตามที่ต้องการ ทุนประกันที่เหมาะสม เพื่อเตรียมพร้อมรับมือกับเหตุการณ์คาดฝัน
ดร. ศรีกัญญา กล่าวเพิ่มเติมว่า เครื่องมือวางแผนการเงิน เป็นโปรแกรมที่ถูกพัฒนามาจากการให้คําปรึกษาแก่สมาชิกของศูนย์ให้คําปรึกษาทางการเงิน กบข. (GPF Financial Assistant Center) ซึ่งถือเป็นการยกระดับการให้บริการตามแนวทางรัฐบาลดิจิทัล ที่ กบข. ได้พัฒนาต่อยอดการให้บริการสมาชิกผ่านช่องทางดิจิทัล เพื่อช่วยอํานวยความสะดวกและเพิ่มประสิทธิภาพการให้บริการสมาชิกตั้งแต่วันที่เข้ารับราชการ จนถึงวันที่เกษียณอายุราชการหรือพ้นสมาชิกภาพ
ทั้งนี้ สมาชิกสามารถ เข้าใช้บริการ “เครื่องมือวางแผนการเงิน” ได้ 3 ช่องทาง ได้แก่ 1. LINE กบข. @gpfcommunity 2. แอป กบข. My GPF Application และ 3. My GPF Website สอบถามข้อมูลเพิ่มเติมได้ที่ Contact Center โทร. 1179 Facebook กบข. หรือ Line กบข. @gpfcommunity
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี ช่วยไกล่เกลี่ยลูกหนี้กยศ. สำเร็จ 119 เรื่อง หลังประชาชนเจอวิกฤตโควิด-19
วันเสาร์ที่ 28 สิงหาคม 2564
กระทรวงยุติธรรม โดยกรมบังคับคดี ช่วยไกล่เกลี่ยลูกหนี้กยศ. สําเร็จ 119 เรื่อง หลังประชาชนเจอวิกฤตโควิด-19
กระทรวงยุติธรรม โดยกรมบังคับคดี ช่วยไกล่เกลี่ยลูกหนี้กยศ. สําเร็จ 119 เรื่อง หลังประชาชนเจอวิกฤตโควิด-19 พร้อมเชิญชวนผู้ที่ยังเดือดร้อนรีบยื่นคําร้องขอไกล่เกลี่ยผ่านทางออนไลน์-สนง.บังคับคดีทั่วประเทศ ก่อนหมดกําหนด 30 กันยายนนี้
นางอรัญญา ทองน้ําตะโก อธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม ตระหนักถึงสถานการณ์โควิดระบาดในขณะนี้ ซึ่งส่งผลให้ภาวะเศรษฐกิจถดถอยตามไปด้วยอย่างหลีกเลี่ยงไม่ได้ อีกทั้งยังกระทบบริษัท ร้านค้า โรงงานอุตสาหกรรม การผลิตและการส่งออกสินค้าลดลง มีการเลิกจ้างเพิ่มมากขึ้นและประชาชนบางส่วนว่างงาน รวมไปถึงผู้กู้ยืมเงินเพื่อการศึกษา เมื่อจบการศึกษาแล้วยังไม่สามารถหางานทําได้ก็เท่ากับไม่สามารถชําระหนี้ได้ตามสัญญาจึงเกิดปัญหาชําระหนี้ไม่ได้ตามกําหนด ซึ่งเกิดหนี้สินครัวเรือน หนี้บัตรเครดิต และหนี้กองทุนเงินให้กู้ยืมเพื่อการศึกษา (กยศ.) ที่เข้าสู่กระบวนการบังคับคดีมากขึ้น จึงมีนโยบายให้กรมบังคับคดี จัดโครงการช่วยเหลือประชาชนที่กําลังเดือดร้อนผ่านโครงการ “บังคับคดีร่วมใจช่วยเหลือลูกหนี้กองทุนเงินให้กู้ยืมเพื่อการศึกษา (กยศ.) หลังคําพิพากษา” ระหว่างวันที่ 1 กรกฎาคม – 15 กันยายน 2564 ณ ศูนย์ไกล่เกลี่ยข้อพิพาท กรมบังคับคดี และสํานักงานบังคับคดีจังหวัด , สาขาทั่วประเทศ รวมจํานวน 116 แห่ง โดยผลจากการจัดโครงการดังกล่าวช่วงวันที่ 1 กรกฎาคม - 23 สิงหาคม 2564 ที่ผานมา กรมบังคับคดีสามารถไกล่เกลี่ยช่วยสําเร็จ 119 เรื่อง ทุนทรัพย์ 13,903,608.34 บาท
“เรายินดีและพร้อมช่วยเหลือประชาชนที่ต้องเจอวิกฤตถาโถมเข้าใส่ และเพื่อให้เป็นไปตามนโยบายของรมว.ในการเยียวยา ผลจากการจัดโครงการเป็นตัวชี้วัดให้เห็นว่าเราช่วยไกล่เกลี่ยได้เป็นที่น่าพอใจ ทําให้หลายคนที่กําลังเดือดร้อนไม่ต้องประสบปัญหาหนี้สินอีกต่อไป จึงอยากเชิญชวนลูกหนี้ กยศ. ที่ศาลมีคําพิพากษาแล้ว และอยู่ระหว่างการบังคับคดีให้รีบเข้าร่วมการไกล่เกลี่ยภายในวันที่ 30 กันยายน 64 นี้ ยื่นคําร้องขอไกล่เกลี่ยข้อพิพาทผ่านออนไลน์ทางเว็บไซต์กรมบังคับคดี www.led.go.th หรือผ่านแอปพลิเคชัน Session call สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี โทร 02 881-4840 , 02 887-5072 หรือ สายด่วนกรมบังคับคดี 1111 กด 79 และสํานักงานบังคับคดีทั่วประเทศ” นางอรัญญา ระบุ
รัฐบาลไทย-ข่าวทำเนียบรัฐบาล- นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอำนวยความสะดวกและการให้บริการประชาชนเดินทางกลับภูมิลำเนาในช่วงเทศกาลสงกรานต์
วันอังคารที่ 12 เมษายน 2565
นายสรพงศ์ ไพฑูรย์พงษ์ รองปลัดกระทรวงคมนาคม ตรวจความพร้อมการอํานวยความสะดวกและการให้บริการประชาชนเดินทางกลับภูมิลําเนาในช่วงเทศกาลสงกรานต์
พร้อมเน้นย้ําให้ บขส. คุมเข้มมาตรการความปลอดภัย รถพร้อม คนพร้อม ป้องกันอุบัติเหตุ สร้างความมั่นใจให้ผู้โดยสาร ตลอดช่วงสงกรานต์ 2565 เพื่อให้พี่น้องประชาชน “เดินทางสะดวก ปลอดภัย ห่างไกลโควิด-19”
วันที่ 11 เมษายน 2565 นายสรพงศ์ ไพฑูรย์พงษ์ รองปลัดกระทรวงคมนาคม ประธานกรรมการบริษัท ขนส่ง จํากัด กระทรวงคมนาคม ตรวจเยี่ยมการอํานวยความสะดวกและการให้บริการในช่วงเทศกาลสงกรานต์ที่จุดจอดรถโดยสารขนาดเล็ก (รังสิต) และสถานีเดินรถรังสิต โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด พร้อมด้วยผู้บริหาร บริษัท ขนส่ง จํากัด (บขส.) ให้การต้อนรับ
นายสรพงศ์ ไพฑูรย์พงษ์ รองปลัดกระทรวงคมนาคม กล่าวว่า ในช่วงเทศกาลสงกรานต์ ปี 2565 นายศักดิ์สยาม ชิดชอบ รัฐมนตรีว่าการกระทรวงคมนาคม ได้กําชับให้ดูแลเรื่องมาตรการความปลอดภัยในรถโดยสารและพนักงานขับรถ โดยรถโดยสารทุกคันที่นํามาวิ่งให้บริการต้องตรวจเช็คสภาพให้พร้อมใช้งาน ติดตั้งระบบ GPS ควบคุมความเร็วบนรถโดยสาร ไม่เกิน 90 กิโลเมตรต่อชั่วโมง ในเส้นทางสายยาวที่มีระยะทางเกิน 400 กิโลเมตร ต้องจัดให้มีพนักงานขับรถ 2 คน มีการตรวจสารเสพติดและแอลกอฮอล์พนักงานขับรถ นอกจากนี้กรมการขนส่งทางบก (ขบ.) ได้มีการตั้งจุดตรวจรถโดยสารสาธารณะ (Checking Point) เพื่อลดความเสี่ยงการเกิดอุบัติเหตุทางถนนที่เกิดจากความไม่พร้อมของรถโดยสารสาธารณะ
ในส่วนมาตรการป้องกันและควบคุมการแพร่ระบาดของโรคติดเชื้อไวรัส COVID-19 บขส. ได้ดําเนินการตามมาตรการ COVID Free Setting สําหรับบริการขนส่งสาธารณะ อาทิ มีการเช็ดทําความสะอาดสถานีขนส่ง งดการเสิร์ฟอาหารบนรถ มีการเว้นระยะห่างในสถานีขนส่ง และจัดให้มีการระบายอากาศที่ดีและเพียงพอ เป็นต้น นอกจากนี้ พนักงานประจํารถ บขส. มีการตรวจหาเชื้อไวรัส COVID-19 แบบ Antigen Test Kit หรือ ATK ทุก 3 วัน รวมทั้งขอความร่วมมือ ผู้โดยสาร สวมหน้ากากอนามัยหรือหน้ากากผ้าขณะใช้บริการที่สถานีขนส่งและบนรถโดยสารตลอดการเดินทาง รวมทั้งให้ลงทะเบียนผ่านอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
ทาง บขส. คาดว่า ช่วงเทศกาลสงกรานต์จะมีประชาชนเดินทางประมาณ 40,000 คนต่อวัน ซึ่งเพิ่มขึ้นจากช่วงเทศกาลปีใหม่ที่ผ่านมาประมาณ 30% จึงได้เตรียมรถโดยสาร (รถ บขส. รถร่วม รถตู้) ไว้อํานวยความสะดวกในเที่ยวไปเฉลี่ยวันละ 3,700 เที่ยว ส่วนเที่ยวกลับ คาดว่าจะมีผู้โดยสารใช้บริการเฉลี่ยวันละ 38,000 คนและใช้รถโดยสารประมาณ 3,700 เที่ยว อย่างไรก็ดี บขส. ได้ขอความร่วมมือผู้ประกอบการนํารถโดยสารไม่ประจําทางมาวิ่งเสริมเที่ยววิ่ง ประมาณ 700 คัน จึงมั่นใจว่าเพียงพอรองรับความต้องการของผู้ใช้บริการ และไม่มีปัญหาผู้โดยสารตกค้าง
รัฐบาลไทย-ข่าวทำเนียบรัฐบาล-เตือน! ผู้จำหน่ายเนื้อสัตว์ไม่บริสุทธิ์ (ฝีหนอง - เจอเข็ม - มีสี - มีกลิ่นผิดปกติ) มีโทษทั้งจำและปรับ
วันพฤหัสบดีที่ 4 พฤศจิกายน 2564
เตือน! ผู้จําหน่ายเนื้อสัตว์ไม่บริสุทธิ์ (ฝีหนอง - เจอเข็ม - มีสี - มีกลิ่นผิดปกติ) มีโทษทั้งจําและปรับ
....
กรมปศุสัตว์ แจ้งเตือนไปยังผู้จําหน่ายเนื้อสัตว์ ไม่ว่าจะเป็นแผงจําหน่าย หรือร้านอาหารที่นําเนื้อสัตว์มาให้บริการหรือปรุงเป็นอาหาร หากจําหน่ายเนื้อสัตว์ที่ไม่มีคุณภาพ เช่น เป็นฝีหนอง เจอเข็ม มีสี หรือมีกลิ่นผิดปกติ เป็นต้น ถือว่าเป็นการจําหน่ายอาหารที่ไม่บริสุทธิ์
.
หากยังฝ่าฝืนจําหน่ายเนื้อสัตว์ลักษณะดังกล่าว จะเข้าข่ายความผิดตาม พ.ร.บ.อาหาร พ.ศ. 2522 มีโทษจําคุกไม่เกิน 2 ปี หรือปรับไม่เกิน 2 หมื่นบาท และควรรับผิดชอบเปลี่ยนเนื้อสัตว์ เป็นเนื้อสัตว์ที่มีคุณภาพให้แก่ลูกค้า
.
ทั้งนี้ มีข้อแนะนําดี ๆ สําหรับร้านอาหาร และผู้บริโภคควรเลือกสถานที่จําหน่ายเนื้อสัตว์ที่มีตราสัญลักษณ์ “ปศุสัตว์ OK” ซึ่งเป็นการการันตีว่า เนื้อสัตว์เหล่านั้น เป็นสินค้าคุณภาพและปลอดภัย
.
สอบถามข้อมูลเพิ่มเติมได้ที่ :
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 30 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันพฤหัสบดีที่ 30 ธันวาคม 2564
ประกาศ ขสมก. ประจําวันที่ 30 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 30 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
นิติกร งานคดี กลุ่มงานคดี สํานักกฎหมาย เพศหญิง อายุ 31 ปี